તેમણે નારદજીને શ્રેષ્ઠ કરવાનું વચન આપી નારદજીને વાનરરૂપ આપ્યું. નારદજીને તો વિશ્વાસ હતો કે ભગવાન મારી પડખે છે. તેથી મારાં લગ્ન તે કન્યા સાથે જરૂર થશે. સ્વયંવર શરૂ થયો બધાને નાપસંદ કરતી તે કન્યા નારદજીને જોઇ ખડખડાટ હસી પડી પછી આગળ વધી ગઇ. બીજી બાજુ વિષ્ણુ પણ ત્યાં ગયા હતા. લક્ષ્મી તો વિષ્ણુ સિવાય કોને વરે! તેમણે ભગવાનના ગળામાં વરમાળા પહેરાવી દીધી. નારદજી ગુસ્સામાં રોષભેર ત્યાંથી ચાલી નીકળ્યા. એક જળાશય આવ્યાં તે પાણી પીવા ત્યાં ગયા. ત્યાં પાણીમાં તેમણે તેમનું સ્વરૂપ જોયું. તે સ્વરૂપ વાનરનું હતું.